钦定古今图书集成/明伦汇编/交谊典/第031卷 > 宋胡大初昼帘绪论 > 《重修北楼十一月望日与群僚同登因书十二韵》王十朋
## 钦定古今图书集成/明伦汇编/交谊典/第031卷 > 宋胡大初昼帘绪论 > 《重修北楼十一月望日与群僚同登因书十二韵》王十朋

我昔未作南诸侯，雄文尝阅龙虎欧。泉山风物得大
略，梦寐先已登兹楼。到官正要访遗迹，忽见破屋城
垣陬。欲修不敢遽土木，经岁此志方能酬。贡闱之馀
材可办，农事之隙工乃鸠。月逢建子飞破镜，酒呼从
事来青州。忽忽未暇众宾集，草草且与同僚游。山川
城郭壮哉郡，清源紫帽明双眸。却惊云榭在地底，坐见日毂经檐头。西山端可拄颊视，南海未用乘桴浮。
东瞻归路兴元亮，北望魏阙心子牟。挥毫欲续仲宣
赋，暇日聊以消吾忧。